SHBA, plane për të forcuar masat kundër terrorizmit
Presidenti Obama shpalli plane për koordinimin më të mirë të mënyrës së grumbullimit të informacionit dhe për forcimin e masave të kont
Në aeroporte kudo në botë, njerëzit po i nënshtrohen masave më të rrepta të kontrollit, por shumë prej tyre kjo nuk i shqetëson. Presidenti Obama foli dje për planet e administratës pas incidentit në avionin që udhëtonte nga Amsterdami në Detroit. tha Presidenti. Presidenti Obama u takua në Shtëpinë e Bardhë me 20 zyrtarë të lartë të sigurisë të cilët i kishte udhëzuar të analizonin me kujdes atë që ndodhi Ditën e Krishtlindjes. Pyetja kryesore: Përse u lejua nigeriani Umar Farouk Abdulmutallab të hipte në avion, kur i ati i tij, biznesmen i njohur, u kishte thënë zyrtarëve amerikanë se e shqetësonin pikëpamjet gjithnjë e më ekstremiste të të birit? Presidenti Obama tha se në këtë pikë, sistemet e zbulimit dështuan. Zoti Obama shpalli plane për koordinimin më të mirë të mënyrës së grumbullimit të informacionit, për forcimin e masave të kontrollit dhe për rifreskimin e listës së atyre që nuk duhet të lejohen të fluturojnë apo që dyshohen si terroristë. Megjithatë, jo të gjithë pasagjerët përballen me radhë të gjata nëpër aeroporte. Ata që udhëtojnë me linjën ajrore izraelite El Al presin më pak dhe kjo në sajë të një makine që skanon pasaportat, shenjat e gishtave dhe kartat e ashtuquajtura UNIPASS ku janë regjistruar në mënyrë elektronike të dhënat personale të udhëtarëve. Tani që nigeriani Abdulmutallab pret të dalë në gjyq, Departamenti i Shtetit njoftoi dje se atij dhe individëve të tjerë u janë hequr vizat amerikane.